Што мы ўбачым тут сёння? Высаджаны каля васьмі тысяч дрэў і кустарнікаў. І не проста высаджаны, а з гаспадарскім падыходам, бо практычна ўсе прыжыліся і радуюць наведвальнікаў зелянінай сваіх яшчэ невялічкіх кронаў. Яны агароджаны і падвязаны, трава ў міжрадкоўях падкошана. Пракладзены верхняя і ніжняя дарогі, каб усю прыгажосць можна было акінуць позіркам зверху і, пры жаданні, спусціцца да выкапаных вадаёмаў, у якіх ужо плёскаецца рыба. Ёсць пасека, якая будзе штогод пашырацца. У перспектыве прадугледжана высадка ліпы, са- джанцамі якой аформлены алеі ўздоўж дарогі, цвітуць меданосы, на якіх у пагодлівыя дні пчолы з ранку да вечара збіраюць нектар. Карысным для здароўя мядком пачастуюцца клапатлівыя гаспадары.